|  |  |  |  |
| --- | --- | --- | --- |
| Oversigt over modtagere af støtte fra Den Folkekirkelige Udviklingsfond 2019 | | | |
| **Modtager** | **Projektets titel** | **Projektets formål** | **Tildelt beløb** |
| Landsnetværket for folkekirkelige skoletjenester | Går det hele ad Helvede til? | At udvikle et undervisningsprojekt til folkeskolens ældste klassetrin med arbejdstitlen *Går det hele ad helvede til?* som kredser om begreberne håb og frygt. Projektet indeholder bl.a. udvikling af et brætspil samt en nyskrevet novelle. | 250.000 kr. |
| Danske Kirkedage | Ungedøgn på Himmelske Dage 2019 | Under ungedøgnet samles unge fra hele landet under Himmelske Dage på Heden, hvor tro og eksistens sættes på dagsordenen for de unge. | 275.000 kr. |
| Sarah Høgh Lodberg, Getsemane Kirke i Horsens | Ladcykel til livegudstjenester | Anskaffelse af ladcykel til afholdelse af livegudstjenester på forskellige lokationer i Horsens. Ladcyklen skal understøtte, at de nuværende livegudstjenester fra facebookgruppen GETSEMANE kan optages på forskellige steder i byen. | 32.950 kr. |
| Kirkelig Forening for Indre Mission | Samhørighed med unge fra arabiske migrantmenigheder | At skabe samhørighed mellem unge fra arabisktalende migrantmenigheder og danske kristne unge. Med udgangspunkt i det arabisktalende fællesskab fra Christianskirken i Århus vil projektet bygge bro og udvide de eksisterende kontakter samt udbrede arbejdet til flere steder i landet og på den måde gøre folkekirken relevant og meningsfyldt menighedsfællesskab for unge fra arabisktalende migrantmenigheder. | 190.850 kr. |
| Kirkefondet | Det kan du tro vi taler om | Med udgangspunkt i Vestervang sogn i Viborg søger projektet at skabe aktiviteter, hvor unge og voksne mødes i en ligeværdig samtale om de store spørgsmål. | 367.000 kr. |
| Den Fynske Sangskole | Tro på Stemmen | Gennem udarbejdelse af materiale og kursusdage søger projektet at få konfirmander til at synge og give en værktøjskasse til dem, der underviser konfirmanderne. Konfirmanderne kan her få et frisk forhold til klassiske salmer. Hvert forløb afsluttes med en sanggudstjeneste | 100.000 kr. |
| Rigshospitalets Kirkelige Funktion | Hospitalskirken | At skabe en app, som brugere af Rigshospitalets Kirkelige Funktioner kan benytte til eksistentiel omsorg i en ny og anderledes version. Man ønsker med projektet at række ud over den patientgruppe, der normalt benytter sig af hospitalskirken og hospitalspræsten. | 280.000 kr. |
| Stiftsudvalget for Unge og Kirke i Ribe Stift | Hvor er grænsen? – mellem himmel og jord | At lave et teater og filmprojekt for unge i forbindelse med genforeningsjubilæet i 2020. I samarbejde med unge udarbejdes en film på ca. 15 minutter, der skal være til inspiration om emnet grænser. | 47.050 kr. |
| Egå Kirke | Samskabelse mellem to lokale kulturinstitutioner | At igangsætte et treårigt pilotprojekt i samarbejde med Egå Gymnasium. Formålet er at skabe forbindelse mellem kirken og de unge på gymnasiet ved fx at afholde en årlig konferencedag og andre begivenheder for gymnasieeleverne med udgangspunkt i Egå Kirke. | 212.350 kr. |
| UKirke, Vesterbro Sogn | ”Efter uKirke – Hva´ så?” | I Vesterbro Sogn søger man at iværksætte en undersøgelse af de unge, der tidligere har være engageret i uKirke på Vesterbro i København, men som sidenhen ikke engagerer sig i folkekirken. Undersøgelsen skal afdække gruppen af unge mellem 22-35 år og disses relation til kirken. | 252.500 kr. |
| WCCM Danmark, Tilde Louise Carlsen | Kristen meditation med børn og unge | At igangsætte meditation for unge i tre sogne for at give dem et redskab til at finde ro i pressede situationer. En del af projektet indeholder udvikling af materialer og oprettelse af hjemmeside. | 64.000 kr. |
| Studenterpræsterne i Odense | ”Kroppens dag – en hyldest til mangfoldighed” | Projektet vil gennem en dannelsesdag i Odense i samarbejde med bl.a. studerende og gymnasier hylde mangfoldigheden og sætte fokus på menneskesyn i henhold til den perfekte/uperfekte krop. Projektet inddrager udskolingen og gymnasier, hvor der tilbydes i fotoprojekt om emnet. | 100.000 kr. |